**1. KIIMINKIJOKI RY**

Yhdistys tekee tunnetuksi Kiiminkijokea ja sen ympäristöä virkistys- ja matkailualueena kotimaassa ja ulkomailla sekä pyrkii edistämään matkailuelinkeinon, luonnon virkistyskäytön ja jokivarsiseudun ja vesistön luonnontaloudellista kehittämistä jäsenkuntien alueella. Yhdistys toimii yhdyssiteenä matkailu- ja kehittämisasioissa jäseniensä keskuudessa.

Yhdistyksen jäsenistöön kuuluu 29 Kiiminkijoen vaikutusalueella toimivaa matkailualan yritystä/yhteisöä tai matkailualaan tukeutuvaa yritystä. Kuntajäseniä toimikautena ovat olleet Utajärvi, Puolanka ja Oulu.

**1.1 Hallitus ja tilintarkastajat**

Toimivuonna hallitukseen kuuluivat seuraavat henkilöt:

Puolangan kunta Heikki Kanniainen varalla Mika Klimenko

Utajärven kunta Eero Pirttikoski varalla Toivo Perttunen

Oulun kaupunki Eeva-Maria Parkkinen varalla Terttu Kuusela

 Pentti Marttila-Tornio varalla Matti Huttunen

Veijo Väänänen varalla Eva Heiman

Markku Koistinen varalla Jukka Takalo

Pasi Haapakangas varalla Pekka Paavola

Kari Kaleva varalla Aleksi Klytseroff

Pirjo Hätälä varalla Anja Henttunen

Hallituksen puheenjohtajana toimi Pentti Marttila-Tornio ja varapuheenjohtajana Veijo Väänänen. Hallitus on toiminut kaikissa tehtävissään ilman palkkiota.

Sihteerinä työskenteli Petri Haapala. Toiminnantarkastajana oli Raimo Tuovinen ja varalla Timo Autio. Näistä tehtävistä maksettiin palkkio.

**1.2. Jäsenkunta**

Yhdistyksen sääntöjen mukaan jäseneksi voivat liittyä Kiiminkijoen vaikutusalueen kunnat sekä oikeuskelpoiset matkailuelinkeinon harjoittajat ja luonnontaloudellisen toiminnan piiriin kuuluvat elinkeinonharjoittajat sekä rekisteröidyt yhdistykset, jotka hallitus hyväksyy.

Jäsenluettelon mukaisesti yhdistyksessä oli vuonna 2023 varsinaisia jäseniä yhteensä 22 (v. 2022 oli 24), joista yrittäjäjäseniä 14, yhdistysjäseniä 5 ja kuntajäseniä 3 eli Puolangan ja Utajärven kunnat sekä Oulun kaupunki. Lisäksi oli 7 kannatusjäsentä. Uusina kannatusjäseninä vuoden aikana yhdistykseen liittyivät Vuotungin kalaveden osakaskunta, Markku Koistinen ja Virve Pöyry.

**1.3. Toimihenkilöt ja postiosoite**

Yhdistyksellä ei ollut palkattua työntekijää. Ylikiimingin asukastuvalla sijaitsevan toimistotilan vuokra jaettiin Ylikiimingin kalastuskunnan ja Kiiminkijoen kalatalousalueen kanssa. Yhdistyksen postiosoite on:

Kiiminkijoki ry

Harjutie 18

91300 Ylikiiminki

**2. YHDISTYKSEN TOIMINTA**

Yhdistyksen kotipaikka on Oulu. Yhdistyksen hallitus suunnitteli toimintaperiaatteita toiminnan kehittämiseksi ja seurasi hankkeiden etenemistä.

**2.1. Hanketoiminta**

Vuonna 2023 yhdistyksellä ei ollut omaa hanketta. Kiiminkijoki ja suisto kuntoon ry:n Sämppikosken kunnostushanketta tuettiin 1000 eurolla.

Yhdistys oli aktiivisesti mukana Luken, Metsäkeskuksen ja Oulun Yliopiston MATKI-hankkeessa. Sen päätavoite on suunnitella yhdessä alueen toimijoiden kanssa Kiiminkijoen valuma-alueelle maankäyttösektorin ilmastotoimenpidekokonaisuus, joka on ympäristöllisesti kestävä, sosiaalisesti oikeudenmukainen ja taloudellisesti toteuttamiskelpoinen. Toimenpiteistä tehdään vuoteen 2035 ulottuva tiekartta, joka määrittää toimenpiteiden toteuttajan ja aikataulun. Hankkeen pilottikohteena on Nuorittajoen valuma-alue.

Lisäksi yhdistys oli mukana MATKI-hankkeen toimijoiden käynnistämässä Kiiminkijoen hankkeiden koordinaatiotoiminnan suunnittelussa. Eri sektoreiden toimintojen yhteiskoordinointia pohjustava hankehakemus valmisteltiin loppuvuodesta 2023 Metsäkeskuksen toimesta.

**2.2. Tiedotustoiminta**

Yhdistys tiedotti toiminnastaan [www.kiiminkijoki.fi](http://www.kiiminkijoki.fi) -nettisivujen sekä Kiiminkijoen facebook-sivujen välityksellä. Sähköpostia käytettiin jäsenten ja yhteistyökumppaneiden välillä. Rantapohja kertoi mm. Kiiminkijokimelonnasta. Melontaa ja muita Kiiminkijoen aktiviteetteja esiteltiin Pohjois-Suomen erämessuilla toukokuussa, jonne Kiiminkijoki ry osallistui samalla osastolla Puolangan kunnan kanssa. Messuille osallistui kolme yritystä: Vuoton Joutsen, Lomakoti Onnela ja Liisan Ihmemaa. Kiiminkijoen matkailuesitettä päivitettiin ja siitä otettiin messujen alla 1500 kappaleen painos.

**2.3. Virkistyskäyttö ja tapahtumat**

Kiiminkijokimelonta järjestettiin 10.6. oululaisen Lappiksen kanssa. Tällä kertaa melottiin Ylikiimingin Ylivuotolta Jokikokkoon. Tapahtumaan osallistui 12 melojaa. PSK-Aikuisopiston luonto-ohjaajaopiskelijat järjestivät melojille puolimatkan lounaan Alavuotolla Merilän Alakosken laavulla. Melonnan turvallisuudesta vesillä huolehtivat Lappiksen omat turvamelojat. Lappis järjesti paluukyydin melojille tilausajobussilla.

Syyskuussa Haukiputaan Asemakylän ala-asteella edustajamme osallistuivat koululaisille Haukiputaan Jakokunnan järjestämään kalastuspäivään. Martinniemen ala-asteella on käyty esittelemässä Kiiminkijokea.

Yhdistys järjesti pikkujoulut, joihin kutsuttiin hallituksen kaikki jäsenet ja varajäsenet. Paikalle Lomakoti Onnelaan pe 17.11. saapui 13 henkeä. Ohjelmassa oli Sämppikosken kunnostusten esittely Pasi Haapakankaan johdolla, Onnelan maittava jouluateria, hallituksen kokous ja halukkaille sauna.

**2.4. Vesien suojelu**

Kiiminkijoki ry toimi Pohjois-Pohjanmaan ELY-keskuksen vesienhoidon Oulujoen-Iijoen alueen yhteistyöryhmässä. Työryhmä käsittelee mm. julkisin varoin tehtäviä vesienhoito- ja kunnostusohjelmia myös Kiiminkijoen vesistöalueella. Yhdistystä yhteistyöryhmässä edustivat Pentti Marttila-Tornio ja Petri Haapala.

**2.5. Yhdistyksen kokoukset**

Yhdistyksen vuosikokous pidettiin 30.3. Ylikiimingin asukastuvalla**,** kokouksessa käsiteltiin sääntömääräiset vuosikokousasiat. Siihen osallistui 9 henkeä.

Yhdistyksen hallitus kokoontui neljä kertaa vuoden 2023 aikana, kokouksista kaksi oli Ylikiimingin asukastuvalla, yksi Ylikiimingin SEOlla ja yksi Haukiputaalla Lomakoti Onnelassa.

**3. YHDISTYKSEN TALOUS**

Tärkein tulonlähde olivat jäsenmaksut. Suurimmat menoerät muodostuivat sihteerin palkkioista, Kiiminkijokimelonnasta, internetsivustojen [www.kiiminkijoki.fi](http://www.kiiminkijoki.fi) ja [www.infogis.fi/kiiminkijoki](http://www.infogis.fi/kiiminkijoki) ylläpidosta ja Pohjois-Suomen erämessuista.

***\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\****

***Kiiminkijoki ry kiittää***

 *Kiiminkijoki ry:n puolesta hallitus esittää parhaimmat kiitokset jäsenille, viranomaisille sekä muille yhteisöille ja yksityisille henkilöille, joiden kanssa yhdistys on ollut rakentavassa yhteistyössä toimintavuoden aikana.

Hallitus*